CELEX: 62020TN0623
Language: sl
Date: 2020-10-09 00:00:00
Title: Zadeva T-623/20: Tožba, vložena 9. oktobra 2020 – Sun West in drugi/Komisija

30.11.2020   
            
            
               SL
            
            
               Uradni list Evropske unije
            
            
               C 414/45
            
         
      Tožba, vložena 9. oktobra 2020 – Sun West in drugi/Komisija
      (Zadeva T-623/20)
      (2020/C 414/67)
      Jezik postopka: francoščina
      
         Stranke
      
      
         Tožeče stranke: Sun West (Saint-Allouestre, Francija), JB Solar (Saint-Allouestre), Azimut56 (Saint-Allouestre) (zastopnica: S. Manna, odvetnica)
      
         Tožena stranka: Evropska komisija
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  razglasi za ničen sklep Komisije SA.40349 (2020/MI2) B2/AD/MKL/D*2020/091023 z dne 28 julija 2020, s katerim je bila zavrnjena njihova pritožba z dne 2. marca 2020 v zvezi z državnimi pomočmi, ki jih je francoska država izplačala proizvajalcem fotonapetostnih modulov na podlagi odlokov v zvezi s tarifami z dne 10. julija 2006, z dne 12. januarja in z dne 31. avgusta 2010, ker:
                  
                              —
                           
                           
                              morajo biti tožeče stranke opredeljene kot „zainteresirane stranke“ v smislu člena 1(h) Uredbe EU 2015/1589 in lahko kot take na podlagi člena 24(2) Uredbe EU 2015/1589 pri Komisiji vložijo pritožbo o prijavi nezakonitih pomoči;
                           
                        
                              —
                           
                           
                              mora Komisija nemudoma začeti fazo predhodnega pregleda za vsako pritožbo v zvezi z nezakonitimi pomočmi na podlagi člena 12(1) Uredbe EU 2015/1589;
                           
                        
                              —
                           
                           
                              mora Komisija uporabiti določbe PDEU o državnih pomočeh in se ne sme izogniti z nedelovanjem;
                           
                        
                              —
                           
                           
                              so tožeče stranke uporabile standardni obrazec iz člena 33 Uredbe EU 2015/1589.
                           
                        
            
         Tožbeni razlogi in bistvene trditve
      
      Tožeče stranke v utemeljitev tožbe navajajo pet tožbenih razlogov.
      
                  1.
               
               
                  Prvi tožbeni razlog: kršitev člena 1(h) Uredbe Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9, v nadaljevanju: Uredba 2015/1589). Tožeče stranke v zvezi s tem trdijo, da so „zainteresirane stranke“.
               
            
                  2.
               
               
                  Drugi tožbeni razlog: kršitev člena 24(2) Uredbe 2015/1589. Tožeče stranke menijo, da njihova pritožba kot pritožba „zainteresiranih strank“ spada na področje uporabe prej navedenega člena.
               
            
                  3.
               
               
                  Tretji tožbeni razlog: kršitev člena 12(1) Uredbe 2015/1589. Komisija bi namreč morala v skladu s to določbo nemudoma začeti fazo predhodnega pregleda za vsako pritožbo v zvezi z nezakonitimi pomočmi.
               
            
                  4.
               
               
                  Četrti tožbeni razlog: kršitev členov 107, 108 in 109 PDEU ter Uredbe 2015/1589. Tožeče stranke menijo, da mora Komisija uporabiti določbe Pogodbe o delovanju Evropske unije o državnih pomočeh in se z nedelovanjem ne sme izogniti preučitvi pritožbe, s katero so bile prijavljene nezakonite pomoči.
               
            
                  5.
               
               
                  Peti tožbeni razlog: kršitev člena 33 Uredbe 2015/1589. Tožeče stranke v zvezi s tem trdijo, da so uporabile standardni obrazec iz člena 33 Uredbe 2015/1589.